ישראל השתתפה בתחרות הזמר של האירוויזיון עד כה 43 פעמים, החל מהצטרפותה לראשונה ב-1973, כאשר הזמרת אילנית נשלחה כנציגתה בתחרות עם השיר "אי שם" בסיוע של אורי אלוני. מאז הצטרפותה נעדרה ישראל מהתחרות 5 פעמים: ב-1980, 1984, 1994, 1996 וב-1997. ישראל ניצחה 4 פעמים בתחרות זו ב-1978, 1979, 1998 ו-2018 ונמצאת במקום השביעי, בטבלת הניצחונות של התחרות בכל הזמנים. ישראל היא אחת המדינות היחידות, יחד עם ספרד, לוקסמבורג ואירלנד, שניצחה בתחרות יותר מפעם אחת ברציפות.